Diari Oficial de la Generalitat Valenciana


Sumari del DOGV 8096, del 01-08-2017 (2017/7039)

RESOLUCIÓ de 27 de juliol de 2017, del conseller d'Educació, Investigació, Cultura i Esport, per la qual nomena una vocal de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/7039


Data del document
:   27-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Junta Qualificadora de Documents Administratius

RESOLUCIÓ de 27 de juliol de 2017, del conseller d'Educació, Investigació, Cultura i Esport, per la qual nomena una vocal de la Junta Qualificadora de Documents Administratius. [2017/7039]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics (DOGV 5150, de 7 de desembre de 2005), estableix, en el capítol II, la composició, la duració del mandat, les funcions i el funcionament de la Junta Qualificadora de Documents Administratius. També està previst que els membres de la Junta Qualificadora de Documents Administratius, segons l'article 8 del mencionat decret, seran nomenats pel titular de la conselleria competent en matèria de cultura.  
D'acord amb això, per la Resolució d'11 de febrer de 2016, del conseller d'Educació, Investigació, Cultura i Esport (DOGV 7720, de 15 de febrer de 2016), va ser nomenada com a vocal de la Junta Qualificadora de Documents Administratius Helena Pitarch Pitarch.  
Recentment, aquesta vocal proposada per la Federació Valenciana de Municipis i Províncies ha presentat la seua renúncia, d'acord amb l'article 9.2.a del Decret 189/2005, per la qual cosa és procedent publicar-ne, a través d'una resolució del titular de l'òrgan que l'ha nomenada, el cessament i la substitució per un altre funcionari proposat per aquest organisme.  
Per tot això, resolc:  
  
Primer. Substitució de vocal  
El cessament d'Helena Pitarch Pitarch com a vocal de la Junta Qualificadora de Documents Administratius, i el nomenament, en substitució seua, de Vicenta Pilar Raga Agramunt, a proposta de la Federació Valenciana de Municipis i Províncies.  
  
Segon. Recursos  
De conformitat amb els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de publicar-se en el Diari Oficial de la Generalitat Valenciana.  
  
València, 27 juliol de 2017.- El conseller d'Educació, Investigació, Cultura i Esport: Vicent Marzà Ibáñez.